དེ་ལྟར་༧སྐྱབས་རྗེ་ཟོང་རིན་པོ་ཆེས་ཐེངས་གཅིག་ན་མི་གསུམ་གསུམ་བྱས་ནས་མི་༦༠༧༠༨༠ལ་སྲོག་གཏད་གནང་དུས་ཉིན་གཅིག་འགོར་སོང་།སྐབས་གཅིག་ལ་མི་གསུམ་མ་གཏོགས་སྡེ་ཚན་སྡེ་ཚན་ལ་གནང་རྒྱུ་མེད་པ་རེད།ང་མི་གཉིས་མཉམ་དུ་ཕྱིན་པ་ཡིན།༧སྐྱབས་རྗེ་ཟོང་རིན་པོ་ཆེས་དབང་དང་གསུང་བདུད།རྡོ་རྗེ་ཤུགས་ལྡན་གྱི་བླ་མཚོན་པའི་བླ་རྡོ་གནང་སོང་།དེའི་རྗེས་སུ་ཆོས་བྱས་པ་ཡིན།དགེ་བཤེས་ལགས་དང་འདུ་ཚོགས་མཉམ་དུ་ཟླ་རེའི་ཟླ་བསྐང་དང་ཆོ་ག་ཕྱག་ལེན།ཚོགས་འཕུལ་སྟངས་ལ་སོགས་པའི་སྐོར་ལ་སྦྱང་པ་ཡིན།དགེ་བཤེས་ལགས་ཀྱི་སྐུ་མདུན་ནས་རྡོ་རྗེ་ཤུགས་ལྡན་གྱི་མཆོད་པ་བཤམ་སྟངས་སྦྱང་པ་ཡིན།ངས་བཟོས་པའི་གཏོར་མ་དེ་རྙིང་པ་ཡིན་ནའང་ཟ་རུང་།ཆོས་ཚོགས་ནང་གཏོར་མ་མང་པོ་བཟོས་པ་ཡིན།ང་མཆོད་གཡོག་ཞིག་ཆགས་སོང་།མི་མང་ཚོའི་བསྙེན་བཀུར་ཞུས་པ་ལྟར།དགེ་བཤེས་ལགས་ཀྱིས་ཟླ་བ་རེ་ལ་བསྐང་གསོ་ཚར་གཉིས་གསུམ་བཏང་གིན་ཡོད་རེད།དེ་དུས་ཚོགས་པ་དེ་ན་སྡོད་ནས་ཚར་གཉིས་གསུམ་མཆོད་པ་བཤོམ་ཀྱིན་ཡོད།དགེ་ལགས་ཀྱིས་སིལ་སྙན་དཀྲོལ་དུས་ངས་རྔ་རྡུང་གིན་ཡོད།རྔ་རྡུང་སྟངས་འཁྲུལ་དུས་དགེ་བཤེས་ལགས་ཀྱི་ཅེར་ལྟ་གནང་གིན་རེད།༧སྐྱབས་རྗེ་ཟོང་རིན་པོ་ཆེ་ལྷན་དུ་ཚོགས་མང་པོ་འཕུལ་ཡོད།ཟླ་བ་རྟག་པར་ཚོགས་ཚོགས་ཀྱིན་ཡོད།༧སྐྱབས་རྗེ་ཟོང་རིན་པ་ཆེ་དང་དགེ་བཤེས་ཚུལ་ཁྲིམས་རྒྱལ་མཚན།ཆོས་གྲོགས་ཆ་ཚང་དང་བཅས་མི་༧༠༨༠ལྷག་ཡོད་པས།ང་ཚོ་ཚང་མའི་ཟླ་བསྐང་མཉམ་དུ་བཏང་པ་ཡིན།གནས་སྟངས་ཡོད་ཚད་ཡག་པོ་འདུག།